als_Latn dik_Latn sag_Latn
Nesër në 12.00 seancë ballafaqimi Frroku-Doshi në Prokurori. Frroku: Nuk di pse më përfshiu mua në këtë histori
Nëse do shkojë apo jo Berisha në orën 9.00 paradite në Prokurori nuk është e vetmja pritshmëri e së hënës.
Një burim nga prokuroria tha për gazetën DITA se një seancë e pazakontë ballafaqimi do zhvillohet nesër në Prokurori në orën 12.00 mes dy deputetëve Frroku e Doshi.
Dy fletë thirrjet e reja për Frrokun dhe Doshin kanë mbërritur nga Prokuroria në Kuvend.
Versionet e para të dy deputetëve të dhëna para prokurorëve për hetimet mbi vrasjen e supozuar të z.Doshi janë të kundërta.
“Jemi shokë, rrimë bashkë shumë. Po s’mund të thojë një gjë të pavërtetë. Nuk e di pse ai po e ben kete gje. Siç nuk di pse më ka perfshire mua. Mbase eshte nisur qe une si shok nuk do flisja dhe do e mbeshtesja. Po në këtë rast i bie që të mos të isha me të vërtetën”.
Ky është prononcimi që ka dhënë deputeti Mark Frroku në një bisedë telefonike me gazetaren e DITA, Mira Kazhani.
Historia e atentatit të supozuar ndaj Doshit është komplikuar shumë pas deklarimeve të Doshit që vrasësin e tij hipotetik ia kishte prezantuar Frroku.
Ky i fundit pas dëshmisë së dhënë dje në Prokurori nuk foli për gazetarët duke u mjaftuar me frazën: “Jam ligjvënës nuk mund të shkel ligjin. Ajo që thashë është atje brenda”.
Por burime nga Prokuroria bën të ditur për DITA se Frroku është shprehur i suprizuar nga përfshirja e emrit të tij në këtë histori.
Tashmë ai e shqipton edhe më qartë këtë përgjigje për mikun e tij Doshi: “Nuk e di pse ai po e ben kete gje. Siç nuk di pse më ka perfshire mua”.
Kurse Doshi në intervistën e fundit televizive u shpreh si më poshtë:
Unë kam qenë në Budva me familjen, më mori në telefon Mark Frroku dhe më tha që ku je se dua të të takoj se është një problem urgjent. I thashë që për dy ditë kthehem. Kur u ktheva më thotë që kam takuar një person që unë e njoh dhe më ka thënë që Ilir Meta ka paguar lekë për të eliminuar ty dhe Mhill Fufin…. Pasi u ktheva nga pushimet më mori Mark Frroku dhe më tha shkojmë pimë një kafe. Ishim tek hyrja kryesore e “Sheraton”. Më thotë që po vjen një djalë me një bluzë portokalli me syze dhe ky është personi që të ndjek ty. Aty po rrija jashtë. Erdhi ky djalë me bluzë portokalli, me syze, më pa aty, u kthye dhe iku. Kur dola i thashë Markut do të ecim në këmbë. Ky djali me bluzë portokalli po priste në makinë. Vazhduam rrugën, unë hipa në makinën time dhe atë natë, nuk i rashë nga Ministria e Shëndetësisë, por i rashë nga rruga “Qemal Stafa”. Kur erdha te porta e shtëpisë, kur frenoi shoferi te dritat pashë këtë djalin me bluzë portokalli.
S’e kisha takuar akoma Durimin. I thashë Markut ta takoj njëherë këtë person, a pranon të më takojë? Po më tha Marku. E takova një natë dhe ai rrëfeu të gjithë ngjarjen…
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn